32010D0277
L 121/16
SLUŽBENI LIST EUROPSKE UNIJE
ODLUKA KOMISIJE
od 12. svibnja 2010.
o izmjeni Odluke 2009/821/EZ u pogledu popisa graničnih inspekcijskih postaja i veterinarskih jedinica u sustavu Traces
(priopćena pod brojem dokumenta C(2010) 3040)
(Tekst značajan za EGP)
(2010/277/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 20. stavke 1. i 3.,
uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno posljednju rečenicu drugog podstavka članka 6. stavka 4. Direktive.,
uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3), a posebno njezin članak 6. stavak 2.,
budući da:
(1)
Odluka Komisije 2009/821/EZ od 28. rujna 2009. o sastavljanju popisa odobrenih graničnih inspekcijskih postaja, o utvrđivanju određenih pravila o inspekcijskim pregledima koje provode veterinarski stručnjaci Komisije te o utvrđivanju veterinarskih jedinica u okviru Traces-a (4) utvrđuje popis graničnih inspekcijskih postaja odobrenih u skladu s Direktivama 91/496/EEZ i 97/78/EZ. Taj popis nalazi se u Prilogu I. toj Odluci.
(2)
Inspekcijska služba Zajednice, Ured za hranu i veterinarstvo (FVO) provela je inspekcijski pregled na graničnoj inspekcijskoj postaji u luci Antwerpen u Belgiji. Rezultati inspekcijskog pregleda bili su zadovoljavajući. Stoga treba dodatni inspekcijski centar za navedenu graničnu inspekcijsku postaju dodati na popis određen u Prilogu I. Odluci 2009/821/EZ. Pored toga, treba izmijeniti kategorije postojećih inspekcijskih centara na toj graničnoj inspekcijskoj postaji.
(3)
Inspekcijska služba Zajednice, Ured za hranu i veterinarstvo (FVO) provela je inspekcijski pregled na graničnoj inspekcijskoj postaji u luci Gdansk u Poljskoj. Rezultati inspekcijskog pregleda bili su zadovoljavajući. Stoga treba dodatni inspekcijski centar za navedenu graničnu inspekcijsku postaju dodati na popis određen u Prilogu I. Odluci 2009/821/EZ.
(4)
Slijedom priopćenja iz Danske i Poljske, određene inspekcijske centre u graničnim inspekcijskim postajama za te države članice treba izbrisati s popisa graničnih inspekcijskih postaja određenog u Prilogu I. Odluci 2009/821/EZ.
(5)
Slijedom priopćenja iz Francuske, graničnu inspekcijsku postaju u zračnoj luci u Brestu treba izbrisati s popisa graničnih inspekcijskih postaja određenog u Prilogu I. Odluci 2009/821/EZ. Pored toga, treba izmijeniti neke kategorije na graničnim inspekcijskim postajama u zračnim lukama Lyon-Saint Exupéry, Marseille i Nice na popisu graničnih inspekcijskih postaja određenom u Prilogu I. Odluci 2009/821/EZ.
(6)
Slijedom priopćenja iz Italije, treba privremeno izbrisati neke kategorije na graničnim inspekcijskim postajama u zračnim lukama Milano-Linate, Milano-Malpensa, Palermo, Reggio Calabria i Rimini s popisa graničnih inspekcijskih postaja određenog u Prilogu I. Odluci 2009/821/EZ. Pored toga, treba izmijeniti neke kategorije na graničnoj inspekcijskoj postaji u luci Napulj na popisu graničnih inspekcijskih postaja određenom u Prilogu I. Odluci 2009/821/EZ.
(7)
Slijedom priopćenja iz Latvije, treba izbrisati graničnu inspekcijsku postaju u luci Riga (Baltmarine Terminal) s popisa graničnih inspekcijskih postaja određenog u Prilogu I. Odluci 2009/821/EZ. Pored toga, treba ispraviti popis kategorija za dva inspekcijska centra na odobrenoj graničnoj inspekcijskoj postaji u luci Riga na popisu graničnih inspekcijskih postaja određenom u Prilogu I. Odluci 2009/821/EZ.
(8)
Slijedom priopćenja iz Španjolske, treba izmijeniti popis graničnih inspekcijskih postaja za tu državu članicu uzimajući u obzir privremenu obustavu dvaju graničnih inspekcijskih postaja, ukidanje obustave za neke kategorije proizvoda životinjskog podrijetla koji se mogu pregledati na jednoj od njenih graničnih inspekcijskih postaja i ograničenje odobrenih kategorija proizvoda životinjskog podrijetla na drugoj od njenih graničnih inspekcijskih postaja, već odobrenih u skladu s Odlukom 2009/821/EZ.
(9)
Slijedom priopćenja iz Nizozemske treba izmijeniti naziv inspekcijskog centra u luci Rotterdam na popisu graničnih inspekcijskih postaja određenom u Prilogu I. Odluci 2009/821/EZ.
(10)
Popis središnjih, regionalnih i lokalnih jedinica u sustavu Traces utvrđen je u Prilogu II. Odluci 2009/821/EZ.
(11)
Slijedom priopćenja iz Danske, Njemačke, Irske, Italije, Latvije i Finske treba neke promjene središnjih, regionalnih i lokalnih jedinica iz Traces-a poštovati u Prilogu II. Odluci 2009/821/EZ za te države članice.
(12)
Odluku 2009/821/EZ treba stoga na odgovarajući način izmijeniti.
(13)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
1. Prilog I. Odluci 2009/821/EZ izmjenjuje se u skladu s Prilogom I. ovoj Odluci.
2. Prilog II. Odluci 2009/821/EZ izmjenjuje se u skladu s Prilogom II. ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 12. svibnja 2010.